José Ramón Arteta

José Ramón Arteta Foruria (Ispaster, 1934ko uztailaren 3a) musika klasiko konpositore bizkaitarra da.

Biografia 
Gerardo Arteta Altoarana eta Crispina Foruria Uriarteren semea, lehen hezkuntza Aita Sakramentinoetan egin zuen eta gero Giza Zientziak, Filosofia eta Teologia ikasi zituen. Ostean magisteritza ikasketak burutu zituen.

1958an Tolosara joan zen bizitzera eta Eskolapioetan irakasle bezala lanean hasi zen. Esther Ibarrolabururekin ezkondu zen eta haurrak izan zituen: Gerardo eta gaur soprano den Ainhoa Arteta.

Musika ibilbidea 
Tomás Aragüesen eta Víctor Zubizarretaren ikaslea izan zen Bilboko Kontserbatorioan. Kantu gregorianoa eta polifonia sakroa ikasi zuen Samuel Rubio-rekin. Ahots-hezitzaile ikasketak ere egin zituen.

1973an kontrapuntu, fuga eta konposizioa ikasketak abiatu zituen Francisco Escudero-rekin.

1976an, Tolosako Eresoinka Abesbatza sortu eta zuzendu zuen, kalitate handiko haur-talde bat sortzeko helburuarekin; abesbatzarekin hainbat sari lortu zituzten besteak beste, 1983ko Unicef lehen sari nazionala. Parisen, Kosta Urdinean, Grezian edo Jugoslavian hainbat aldiz izan ziren. 1990ean, Lekeitioko Itxas Soinua Koruaren zuzendaritza hartu zuen.

2006an, Eresoinkaren sorreraren 30 urteurrena zela eta, Tolosan omenaldi bat jaso zuen.

Hainbat abeslari prestatu ditu, hala nola Ainhoa Arteta, Amaia Arberas, Amaia Urteaga, Beñat Egiarte, Naroa Enekotegi edo Marife Nogales. Gaur egun haurrentzako ahots hezkuntza eskola bat sortzeko lanean ari da.

Konposizioak 

 Gaztearoak (Urtearoak). Abesbatza eta orkestra. Nazioarteko Konposizio Saria 1984.
 Soka Laukotea 1986
 Sinfonia. Orkestra. 1987
 Kontzertua. Pianoa. 1988
 Kontzertua. Pianoa. 1990
 Agur Maria
 Arrantzara
 Boga Boga
 Du di du
 Illerri otoitza
 Iñauterik
 Tuca
 Udaberria
 Udazkena

Erreferentziak 
 

Ispastertarrak
Bizkaiko musikagileak
Euskal Herriko musikari klasikoak